
ועדת החוקה, חוק ומשפט 
 19/06/2012 

הכנסת השמונה-עשרה
נוסח לא מתוקן

מושב רביעי
<פרוטוקול מס' 632>
מישיבת ועדת החוקה, חוק ומשפט
יום שלישי, כ"ט בסיון התשע"ב (19 ביוני 2012), שעה 12:00
<סדר היום:>
<1. צו סדר הדין הפלילי (עבירות קנס - פיקדון על מכלי משקה)(תיקון), התשע"ב-2012>
<2. צו סדר הדין הפלילי (ברירת משפט - חוקי עזר לבני שמעון), התשע"ב-2012>
<3. צו סדר הדין הפלילי (ברירת משפט - חוקי עזר לרמת גן), התשע"ב-2012>
נכחו:

<חברי הוועדה:> 
אורי מקלב – מ"מ היו"ר
<מוזמנים:> 
	עו"ד משה כהן
	–
	משרד המשפטים

	עו"ד ליטל בלומנטל
	–
	לשכה משפטית, משרד הפנים

	עו"ד ג'וש פדרסן
	–
	הלשכה המשפטית, מנהל מח' בכיר, המשרד להגנת הסביבה

	אורית הלוי
	–
	יועצת משפטית, מועצה אזורית בני שמעון, מועצות מקומיות ואזוריות

	אלי בלאלי
	–
	מנהל הפיקוח העירוני ורישוי עסקים, עיריית רמת-גן


<ייעוץ משפטי: >
אפרת חקאק
<מנהלת הוועדה:>
דורית ואג
<קצרנית פרלמנטרית:>
אסתר מימון
<צו סדר הדין הפלילי (עבירות קנס - פיקדון על מכלי משקה)(תיקון), התשע"ב-2012>
<היו"ר אורי מקלב:>
צהרים טובים לכולם, אני מתכבד לפתוח ישיבה מיוחדת של ועדת החוקה כממלא מקום של היושב-ראש הקבוע, דוד רותם. יש לנו שלושה נושאים על סדר-היום. הנושא הראשון זה צו סדר הדין הפלילי (עבירות קנס – פיקדון על מכלי משקה) (תיקון), התשע"ב-2012. בבקשה, מי מציג את זה?

<משה כהן:>

אני ממשרד המשפטים.
<היו"ר אורי מקלב:>
בבקשה, אדוני.

<משה כהן:>
החוק הקיים למכלי משקה קובע שבית עסק בסעיף 3ב לא ימכור מכל משקה שאינו מסומן לפי הוראות סעיף 3(א). יש שם הוראות בקשר לסימון, כאשר בפברואר 2011 פקעה תקופת מעבר של שנה.
<היו"ר אורי מקלב:>
נראה לי שהאריכו את זה. החוק של חבר הכנסת וקנין, אני חושב שמאריך את זה.
<עו"ד ג'וש פדרסן:>

בסופו של דבר הוא לא קרם עור וגידים, אבל היתה איזו הסכמה לדחות בעוד כמה חודשים עד יולי 2011.
<משה כהן:>

מאז זה נדחה.
<עו"ד ג'וש פדרסן:>

בסוף זה לא קרם עור וגידים כהצעת חוק קונקרטית. בכל מקרה גם המועד הזה של יולי 2011 עבר כבר מזמן.
<היו"ר אורי מקלב:>
האם אתם מבקשים עוד הארכה?

<משה כהן:>
לא. אנחנו מבקשים לבטל את ההחרגה של מכלי משקה אלכוהוליים. לאור זה שזה נכנס כבר לתקנות וזה בתוקף, אין סיבה להחריג יותר מכלי משקה אלכוהוליים. מדובר בפרוצדורה.
<אפרת חקאק:>
כשהם הביאו את הצו המקורי, אמרנו לפרוטוקול שכאשר הסעיף הזה ייכנס לתוקף הם יבואו ויבקשו לתקן את הצו.
<היו"ר אורי מקלב:>

אנחנו מאשרים לכם את זה. תודה רבה. 

צו סדר הדין הפלילי (עבירות קנס - פיקדון על מכלי משקה)(תיקון), התשע"ב-2012 אושר

<היו"ר אורי מקלב:>
יש לך עוד משהו?
<משה כהן:>
לא.

<ג'וש פדרסן:>

הסמכויות הן של שר המשפטים, אבל בהחלט היינו מעורבים. אנחנו תומכים כמובן בתיקון וזה כלי עזר חשוב לעבודת הפיקוח והאכיפה של המשרד בידי המפקחים של המשטרה הירוקה. זה תיקון חשוב שנדרש לנו לעבודה השוטפת של המשרד. תודה.

<היו"ר אורי מקלב:>

אם יש הסכמה, גם אנחנו מסכימים.

<צו סדר הדין הפלילי (ברירת משפט - חוקי עזר לבני שמעון), התשע"ב-2012>
<היו"ר אורי מקלב:>
אנחנו יכולים לעבור לסעיף השני על סדר-היום. צו סדר הדין הפלילי (ברירת משפט – חוקי עזר לבני שמעון), התשע"ב-2012. בני שמעון, בבקשה. מישהו נמצא?
<אורית הלוי:>

כן. אני מבני שמעון.
<היו"ר אורי מקלב:>
את היועצת המשפטית?

<אורית הלוי:>

אני יועצת משפטית. בערך לפני שלושה חודשים אושר לנו צו.
<היו"ר אורי מקלב:>
אני לא מתבייש לשאול – אין הביישן למד. איפה זה בני שמעון?

<אלי בלאלי:>
בני שמעון זה לא רחוק מפה.

<אורית הלוי:>

זה די רחוק, המרחב סביב באר שבע. בית קמה בצפון ו - - -
<אלי בלאלי:>
חברון מיתר.
<אורית הלוי:>
כרמים באזור של מיתר.

<היו"ר אורי מקלב:>
זה יישוב חקלאי?

<אורית הלוי:>

זו מועצה אזורית, הרבה קיבוצים.
<היו"ר אורי מקלב:>

מה אנחנו רוצים לאשר?
<אורית הלוי:>

מבקשים לאשר ברירות משפט.

<אפרת חקאק:>
משמע אנחנו משנים את ברירת המחדל לסדרי הדין בעבירות קנס של בני שמעון ואחר-כך של רמת-גן.

<היו"ר אורי מקלב:>
לפי רשימה?

<אפרת חקאק:>
הוועדה כבר אישרה את רשימת העבירות בעבר, עכשיו הם רק מבקשים לשנות את סדרי הדין מברירת קנס לברירת משפט. משמע, אם אתה לא מבקש להישפט בצורה אקטיבית, אפשר כבר ללכת לגבייה במקום קודם כול למשפט.
<דורית ואג:>
אנחנו עושים את זה כמעט לכל הרשויות לאט-לאט. אני לא מבינה למה אי-אפשר לעשות במכה אחת.
<אפרת חקאק:>

האמת שהיושב-ראש הקבוע שלנו בכל פעם מבקש שתביאו תיקון - - - 
<אלי בלאלי:>
לכל הרשויות.

<היו"ר אורי מקלב:>
דיברנו שתהיה שפה אחת בכל חוקי העזר, אבל לא מצליחים. רוצים להביא דבר מושלם. אולי לא שפה אחת, אבל שפה אחת ליישוב חקלאי - - -

<אלי בלאלי:>
זו אחת התקנות המרכזיות.

<היו"ר אורי מקלב:>
הרי אנחנו נתקלים פה בהרבה חוקי עזר, ותמיד היועצת המשפטית מבקשת שפה אחת. כל יישוב מכין בצורה שנראה לו, ובסופו של דבר צריך שתהיה אחידות. אומנם לא אחידות כוללת - - -
<דורית ואג:>
זאת בדיוק העבודה של משרד הפנים ושל משרד המשפטים, לבקש שתהיה אחידות, אבל זה לא תמיד נעשה.
<היו"ר אורי מקלב:>

עוד לא זכינו לראות את זה. אומרים שזה בעבודה.

<אפרת חקאק:>

בתחום הזה הם עוברים, ממה שהבנתי, על כל העיריות, וככל שאפשר - - -
<אלי בלאלי:>
אנחנו הרשויות שותפים לזה.
<דורית ואג:>
בקצב הזה נראה לי שקודם יבטלו את הסעיף בחוק סדר הדין הפלילי שמחייב את האישור שלנו, זה יהיה יותר קל.

<היו"ר אורי מקלב:>
זה הם יעשו, אבל לזה לא נסכים. חזקה על ועדת החוקה שתשמור על הנכסים שלה.

<דורית ואג:>
על הנכס הזה אנחנו ממש לא רוצים לשמור.
<היו"ר אורי מקלב:>
יש דברים שעשינו בהם תיקונים, יכול להיות שלא היושב-ראש הקבוע - - -

<אפרת חקאק:>
התקנה בעבירות הקנס מאוד חשוב שתגיע לאישור הוועדה.

<דורית ואג:>
ברגע שיש שטנץ, אין שום סיבה.

<היו"ר אורי מקלב:>
נכון. אם נאשר הכול, זה בסדר, אבל לפעמים יש שינויים. 

<אפרת חקאק:>
הנושא אושר?

<היו"ר אורי מקלב:>
אושר.

<דורית ואג:>
בני שמעון אושר.

צו סדר הדין הפלילי (ברירת משפט - חוקי עזר לבני שמעון), התשע"ב-2012 אושר

<צו סדר הדין הפלילי (ברירת משפט - חוקי עזר לרמת גן), התשע"ב-2012>
<היו"ר אורי מקלב:>
צו סדר הדין הפלילי (ברירת משפט – חוקי עזר לרמת גן). בבקשה. מי מגיש? מינהל הפיקוח?

<אלי בלאלי:>
אני ממינהל הפיקוח ורישוי עסקים.
<היו"ר אורי מקלב:>
תושב רמת-גן?

<אלי בלאלי:>
לא. אפשר להגיד שאני חי ונושם רמת-גן, אז זה בסדר.
במרוצת השנים היינו עם ברירות הקנס, שזה הליך ביורוקרטי שגם מכביד על הרשות, גם על הרשות המשפטית וגם על האזרח. פה זה משהו יותר מופשט, יותר נוח, יותר מהיר, מביא לידי ביטוי גם את האזרח, גם את הרשות המקומית וגם את הרשות השופטת, שגם כך יש עליה עומס לא קטן. אני מוביל איזה מהלך בפורום ה-15 לעשות את זה בכל הרשויות.
<היו"ר אורי מקלב:>
זה עדיין לא בכל הרשויות?

<דורית ואג:>
כשעושים דבר כזה האם אתם מיידעים את האזרחים או שהם רק רואים את זה על הדוח?
<אלי בלאלי:>
נעשה איזה פרסום אחרי שזה יאושר ומה המהות של הדבר הזה, כדי שאנשים יבינו את המהות של זה. זה שינוי קצת מהותי.
<היו"ר אורי מקלב:>
בכל דוח כתוב. אני מבין שעכשיו זה יתווסף לדוח.

<אלי בלאלי:>
לצערי אנשים לא קוראים, ואנשים גם לא מבינים לפעמים על מה הם מקבלים דוח. יוצא לי לשוחח הרבה - - -
<דורית ואג:>
מתי בפעם האחרונה קראת כל מה שכתוב על הדוחות? אי-אפשר לצאת ראש.

<אלי בלאלי:>
לצערי אני נאלץ. 

<היו"ר אורי מקלב:>

יש שופט עירוני, היום הוא כבר שופט בית משפט השלום בירושלים, שבפניו היו תיקים של עבירות בנייה, כניסה לפני טופס 4 ועוד כל מיני דברים כאלה. עניינים מינהליים של בית משפט עירוני. התשובות של אזרחים היו תמיד: לוקח זמן; זה לא כך; רק לפתוח תיק זה שמונה חודשים; אם לא הבאתי מסמך, זה עוד שמונה חודשים; התאריכים שאתה נותן הם לא מציאותיים. זה לא עזר והוא לא שמע. עד שיום אחד הוא נתקל בזה, ואז הוא פגש אותי ואמר לי: היום, אחרי שחוויתי – זה לא היה על שמו, זה היה על שם אשתו, הוא גר אז בשכונה שלי – מהיום זה אחרת. אחרי שאני כבר חוויתי וכבר ראיתי, האזרחים צודקים בעניין הזה. זה לא דברים של מה בכך איך שהעיריות מתנהלות, ולכן אנחנו שופטים אותם. יש פערים גדולים מאוד בין מה שכתוב בחוק לבין המציאות.
<דורית ואג:>
קוראים לזה "שיטת מצליח".

<היו"ר אורי מקלב:>

על מה רוב הדוחות שלכם ברמת-גן, סדר וניקיון?

<אלי בלאלי:>
סדר וניקיון. כאשר עכשיו עשינו הרחבה בדברים שפשוט מחויבים במציאות, ביקשנו לשנות מספר חוקי עזר עירוניים. אנחנו מתעסקים עם כל נושא התקנות.
<היו"ר אורי מקלב:>
ברמת-גן יש הרבה גנים. עירקים אוהבים לשבת בגנים.
<אלי בלאלי:>
זה לא מה שהיה פעם.
<היו"ר אורי מקלב:>
יש לכם גנים עם שעות - - -

<אלי בלאלי:>
יש לנו ימי - - -

<היו"ר אורי מקלב:>
אתם נותנים הרבה דוחות בגבול בני ברק רמת גן? האם אתה מודע לזה?
<דורית ואג:>
מעניין  אותו אזור השלישות – רבי עקיבא.
<היו"ר אורי מקלב:>
לא השלישות. השלישות זה מודיעין.

<דורית ואג:>
זה לא מודיעין, זה קרן קיימת.

<אלי בלאלי:>
סליחה, זה רחוב בן-גוריון. 

<דורית ואג:>
זה היה מודיעין.

<אלי בלאלי:>
זה חזון איש.

<היו"ר אורי מקלב:>
מודיעין פינת אברהם, פינת חברון. בגבול בקצה השני ליד עמידר היה מכבי אש.

<אלי בלאלי:>
"חזון איש" ליד בית הקברות.

<היו"ר אורי מקלב:>
שם נותנים דוחות. אם אתה נכנס לגן אחרי שעה מסוימת - - -

<אלי בלאלי:>
זה נושא בפני עצמו, אבל מגישים ברירות קנס בצורה המיטבית.
<היו"ר אורי מקלב:>
האם אתה מודע לכך שחלק גדול מברירות הקנס זה מחוסר מודעות? אתה נכנס לגינה ולא שם לב. הוא לא היה שם אף פעם.
<אלי בלאלי:>
זה ההבדל בין ברירת קנס לברירת משפט. שוחחנו על זה לפני זה. נשמרת להם הזכות לערער. מה שבברירת הקנס ההליך הוא שקיבלת ברירת קנס, השלב הבא זה בית המשפט, למרות שאנחנו כרשות כן עשינו באמצע תהליך של קבלת ערעור, כי אין היגיון שאדם יגיע בפעם הראשונה לבית המשפט.
<היו"ר אורי מקלב:>
כמה דוחות אתם נותנים בשנה?

<אלי בלאלי:>
בסדר גודל של 800-700, כאשר יש תקופות - - -
<היו"ר אורי מקלב:>
1,000.

<אלי בלאלי:>
מה פתאום 1,000.

<היו"ר אורי מקלב:>
800-700 ברירות קנס?
<אלי בלאלי:>
יותר 1,200. ממוצע של 120-100 ברירות קנס בשנה, כאשר יש חלוקה בין עונות השנה. מאפריל עד ספטמבר, שזו התקופה - - -

<היו"ר אורי מקלב:>
אתה לא כולל את קנסות החניה?
<אלי בלאלי:>
לא.

<דורית ואג:>
זו צרה אחרת.

<אלי בלאלי:>
יש עלייה עכשיו בנושא של הפרעות המנוחה - -

<היו"ר אורי מקלב:>
פסולת בנייה.

<אלי בלאלי:>
- - עישון.

<היו"ר אורי מקלב:>
כל הדברים האלה?

<אלי בלאלי:>
קודם כול יש איזה סדר שקבענו לעצמנו. חלק מהפעילות בעיר לא רק התושב צריך לעשות, גם אנחנו צריכים לעשות.
<אפרת חקאק:>

כמה פקחים יש לכם?

<אלי בלאלי:>

יש לנו היום עשרה ועוד 14 איש בשיטור העירוני.


המוטו זה לא להגיש ברירות קנס. זה נשמע כאילו אנחנו צריכים לצאת במלחמה, ואנחנו לא במלחמה, אנחנו בסך הכול רוצים שהעיר תהיה נקייה, זה הכי חשוב, שהתושב יהיה מרוצה.
<היו"ר אורי מקלב:>
בסדר גמור. אנחנו מאשרים את הצו, את הבקשה.

<היו"ר אורי מקלב:>
אם כך, אנחנו מודים לכולם. תודה לכם.

<הישיבה ננעלה בשעה 13:22.>
